Elfrida Vipont

Elfrida Vipont, egentlig Elfrida Vipont Foulds, (født 3. juli 1902 i Manchester, død 14. mars 1992) var en britisk lærer og barnebokforfatter, best kjent for billedboka The Elephant and the Bad Baby (1969) og for ungdomsromanene The Lark in the Morn (1948) og The Lark on the Wing (1950). Hun mottok Carnegie Medal in Literature for The Lark on the Wing i carnegiegreenaway.org.uk  Elfrida Vipont "Elfrida Vipont"   . The Wee Web: authors and illustrators archive..

 Liv 
Hun var datter av en lege, og studerte historie ved University of Manchester inntil hun avbrøt studiene for å følge en karriere som sangerinne. Hun giftet seg i 1926 med teknikeren R. Percy Foulds, og de fikk fire døtre. Allerede mens barna var små begynte hun å skrive, i et variert forfatterskap som både omfattet skjønnlitteratur, korte biografier og litteratur til bruk innenfor Vennenes samfunn (Kvekerne), hvor hun var et aktivt medlem. 

Under annen verdenskrig ble hun rektor på Kvekernes skole Yealand i Lancashire.Yealand School

 Bøker 
Hun utga bøker for ulike formål under ulike psevdonym. Hun skrev guttebøker, som den historiske romanen Blow the Man Down… (1939), som Charles Vipont; mens de kristelige skriftene ble utgitt under navnet E. V. Foulds.collectingbooksandmagazines.com.

Hovedpersonen i The Lark in the Morn (1948) og The Lark on the Wing (1950) heter Kit Haverard, og har et livsløp som kan minne om forfatterens eget: kvekerbakgrunn og sangerkarrierequakerbooks.org . Tre påfølgende bøker oppfattes som en fortsettelse av bøkene om KitGirls gone by publishers: The Spring of the Year; det handler om hennes niese Laura Haverard i The Spring of the Year (1957), Flowering Spring (1960) og The Pavilion (1969).

Sammen med illustratøren Raymond Briggs utga hun i 1969 The Elephant and the Bad Baby, en komisk oppdragelseshistorie om barnet som ikke har lært å si «Please».kinderbookswitheverything.blogspot.no

Bøkene finnes ikke på norsk. 

 Referanser 

Kategori:Engelske barnebokforfattere
Kategori:Carnegie Medal in Literature
Kategori:Personer fra Manchester
Kategori:Fødsler i 1902
Kategori:Dødsfall i 1992